Bag-o nga Assembly Hall sang mga Saksi ni Jehova sa Kagulangan sang Amazon\nBASAHA SA Afrikaans Albanian Amharic Arabic Armenian Azerbaijani Azerbaijani (Cyrillic) Bislama Catalan Chichewa Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Fante Finnish French Ga Galician Georgian German Greek Hiligaynon Hungarian Iloko Indonesian Italian Japanese Kabyle Kannada Kinyarwanda Kirghiz Kirundi Kongo Korean Krio Lithuanian Malagasy Malayalam Mingrelian Nahuatl (Central) Nahuatl (Huasteca) Norwegian Oromo Persian Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Sinhala Slovak Slovenian Spanish Swahili Swedish Tahitian Tajiki Tarascan Telugu Tigrinya Tlapanec Tojolabal Totonac Tsonga Turkish Tzeltal Tzotzil Ukrainian Umbundu Urdu Uzbek Valencian Welsh Xhosa Zapotec (Isthmus) Zulu\nBag-o nga Assembly Hall sa Kagulangan sang Amazon\nSa sentro sang kagulangan sang Amazon, may bag-o kag matahom nga Assembly Hall sang mga Saksi ni Jehova. Ining 52 ka ektarya nga propiedad, nga nahamtang sa aminhan sang siudad sang Manaus, Brazil, halos natabunan sang kagulangan. Ang sarisari sing kolor nga macaw, toucan, kag iban pa nga pispis nagahuni sa ibabaw sang mga kahoy nga cupuaçu, mataas katama nga Brazil nut, kag angelim pedra. Ngaa nagpatindog sing Assembly Hall diri?\nAng siudad sang Manaus, nga nahamtang sing 1,450 ka kilometro halin sa gibwangan sang Amazon River, may populasyon nga halos duha ka milyon. Ang bag-o nga pasilidad gamiton sang mga 7,000 ka Saksi halin sa Manaus kag sa palibot nga mga banwa, lakip ang mga lugar malapit sa Amazon kag sa mga sapa sini. Ang pinakamalayo nga banwa nga São Gabriel da Cachoeira, nahamtang sing sobra 800 ka kilometro sa katundan sang Manaus. Para makatambong sa asembleya ukon kombension sa Assembly Hall, ang iban nagasakay sa baruto sing tatlo ka adlaw!\nAng pagpatindog sing Assembly Hall sa sentro sang rehiyon sang Amazon daku gid nga trabaho. Mga 13 ka container van ang gingamit sa paghakot sang mga materyales halin sa pantalan sang Santos, São Paulo, dayon sa baybayon sang Brazil, pakadto sa Amazon River para makalab-ot sa site sang konstruksion.\nIning bag-o nga pasilidad amo ang ika-27 nga Assembly Hall nga ginpatindog sa Brazil, kag 1,956 ang nagtambong sa programa sang dedikasyon sang Domingo, Mayo 4, 2014. Madamo ang nalipay gid kay amo ini ang una nga tion nga nakatipon sila sa isa ka Assembly Hall.\nWala lamang nabatian sang mga nagtambong ang humalambal, kundi nakita man nila ini. Daku gid ini nga pagbag-o, kay sang una ang mga asembleya kag mga kombension ginahiwat sa publiko nga mga lugar diin madamo ang indi makakita sa entablado, pati na sa humalambal. Ang isa ka Saksi nagsiling, “Tinuig na ako nga nagatambong sa mga kombension, pero wala gid ako makatan-aw sing drama sa Biblia; mabatian ko lang.” Pero subong, makita na sang tanan ang entablado.